b"\n_START_ARTICLE_\nEunuc\n_START_SECTION_\nHist\xc3\xb2ria\n_START_PARAGRAPH_\nLa primera menci\xc3\xb3 dels eunucs \xc3\xa9s a la ciutat de Lagash, durant l'auge de la civilitaci\xc3\xb3 de Babil\xc3\xb2nia. Els eunucs estaven lligats als palaus, tret que es mantindria en els segles posteriors, especialment com a guardians de l'harem dels senyors musulmans. \xc3\x89s en aquesta dimensi\xc3\xb3 on han esdevingut famosos i han protagonitzat obres de ficci\xc3\xb3, per\xc3\xb2 les seves funcions a l'Antiguitat eren for\xc3\xa7a m\xc3\xa9s complexes i sovint jugaven un paper pol\xc3\xadtic rellevant, com a funcionaris reials (per exemple a l'Imperi Bizant\xc3\xad)._NEWLINE_A la Xina era condici\xc3\xb3 per servir a l'emperador ser un eunuc, probablement per no poder engendrar dinasties rivals a la regnant. Igualment formaven una jerarquia pr\xc3\xb2pia de servidors a l'Imperi Rom\xc3\xa0. _NEWLINE_Hist\xc3\xb2ricament hi ha hagut castracions a causa de motius religiosos, com en els cultes a la deessa C\xc3\xadbele (especialment entre els gals), l'auto-castraci\xc3\xb3 d'Or\xc3\xadgenes, el culte Skoptzy a R\xc3\xbassia o els hijra hind\xc3\xbas._NEWLINE_Com que els nois que han estat castrats abans de fer el canvi mantenen la veu aguda de la inf\xc3\xa0ncia, des de l'Edat Mitjana es van practicar castracions per mantenir cors de veus blanques (la figura del castrato representa doncs un paper rellevant en el cant coral) que poguessin cantar a l'esgl\xc3\xa9sia._NEWLINE_L'eunuc ha desaparegut pr\xc3\xa0cticament de la vida moderna, tret d'accidents i s\xc3\xadndromes psiqui\xc3\xa0trics que provoquen el desig d'esdevenir eunuc (sovint com a manca d'acceptaci\xc3\xb3 de la pr\xc3\xb2pia identitat sexual o per ingesti\xc3\xb3 de drogues)"